CELEX: C2007/247/35
Language: hu
Date: 2007-10-20 00:00:00
Title: T-348/03. sz. ügy: Az Elsőfokú Bíróság 2007. szeptember 12-i ítélete – Koninklijke Friesland Foods kontra Bizottság ( Állami támogatások – Hollandia által alkalmazott adótámogatási rendszer – Cégcsoportok nemzetközi finanszírozási műveletei – A támogatási rendszert a közös piaccal összeegyeztethetetlennek nyilvánító határozat – Átmeneti rendelkezés – Bizalomvédelem – Az egyenlő bánásmód elve – Elfogadhatóság – Kereshetőségi jog )

20.10.2007   
            
            
               HU
            
            
               Az Európai Unió Hivatalos Lapja
            
            
               C 247/24
            
         Az Elsőfokú Bíróság 2007. szeptember 12-i ítélete – Koninklijke Friesland Foods kontra Bizottság
   (T-348/03. sz. ügy) (1)
   
   („Állami támogatások - Hollandia által alkalmazott adótámogatási rendszer - Cégcsoportok nemzetközi finanszírozási műveletei - A támogatási rendszert a közös piaccal összeegyeztethetetlennek nyilvánító határozat - Átmeneti rendelkezés - Bizalomvédelem - Az egyenlő bánásmód elve - Elfogadhatóság - Kereshetőségi jog’)
   (2007/C 247/35)
   Az eljárás nyelve: holland
   Felek
   
      Felperes: Koninklijke Friesland Foods NV, korábban Friesland Coberco Dairy Foods Holding NV (Meppel, Hollandia) (képviselők: E. Pijnacker Hordijk és W. Geursen ügyvédek)
   
      Alperes: az Európai Közösségek Bizottsága (képviselők: H. van Vliet, V. Di Bucci és S. Noë meghatalmazottak)
   Az ügy tárgya
   A Hollandia által a nemzetközi finanszírozási műveletekre alkalmazott támogatási rendszerről szóló, 2003. február 17-i 2003/515/EK bizottsági határozat (HL L 180., 52. o.) 2. cikkének megsemmisítése iránti kérelem, mivel e cikk az átmeneti rendszerből kizárja azon gazdasági szereplőket, akik a szóban forgó támogatási rendszer alkalmazása iránti olyan kérelmet nyújtottak be 2001. július 11-ig a holland adóhatóságokhoz, amelyet ugyanezen időpontig még nem bíráltak el.
   Az ítélet rendelkező része
   
               1)
            
            
               Az Elsőfokú Bíróság megsemmisíti a Hollandia által a nemzetközi finanszírozási műveletekre alkalmazott támogatási rendszerről szóló, 2003. február 17-i 2003/515/EK bizottsági határozat 2. cikkét, mivel az az általa meghatározott átmeneti rendszerből kizárja azon gazdasági szereplőket, akik a szóban forgó támogatási rendszer alkalmazása iránti olyan kérelmet nyújtottak be 2001. július 11-ig a holland adóhatóságokhoz, amelyet ugyanezen időpontig még nem bíráltak el.
            
         
               2)
            
            
               A Bizottság viseli az összes költséget.
            
         
      (1)  HL C 21., 2004.1.24.